Mediatiedote

8.4.2013

Invalidiliiton Elämä edessä -kevätkeräys alkaa

- Olen istunut sisätiloissa viimeiset kolme vuotta. Kotoa poistuminen pelottaa, kertoo 18-vuotias Nelli. Nelli on liikuntavammainen nuori, joka on kuullut koko ikänsä, ettei pärjää yksin. Elämä edessä -kevätkeräyksessään Invalidiliitto kerää rahaa Nellin kaltaisille syrjäytymisvaarassa oleville nuorille. Keräyksen tuotoilla toteutetaan muun muassa leiri, jonka tavoitteena on vammaisten nuorten itsetunnon tukeminen sekä myönteisen minäkäsityksen ja ajattelun vahvistaminen. Keräys alkaa 8.4.

Hyväksytyksi tuleminen ja mahdollisuus hyvään ja täysipainoiseen elämään ovat tärkeitä asioita jokaiselle nuorelle. Nuoren vammaisen elämä on erityisen haasteellista. Jotkut heistä joutuvat asumaan yhä vanhuksille suunnatuissa palvelutaloissa, eivätkä saa riittävästi apua kodin ulkopuolelta. Nuorten kohtaamat ennakkoluulot, kielteiset asenteet ja yksinäisyys tekevät nuorten itsenäistymisen entistäkin vaikeammaksi. Esimerkiksi ensimmäisen työpaikan löytäminen voi olla todella vaikeaa. Tämän vuoden aikana Invalidiliitto toteuttaa myös kampanjan työnantajille, jonka tarkoituksena on auttaa vammaisia nuoria löytämään töitä.

Elämä edessä -keräykseen voi osallistua tekemällä lahjoituksen joko soittamalla numeroon 0600 100300 tai internetissä osoitteessa www.invalidiliitto.fi/elamaedessa. Elämä edessä -kevätkeräys näkyy myös verkossa ja kuuluu radiossa!

Lisätietoja:

Invalidiliitto ry, Keräyspäällikkö Petri Äikiä, p. 040 0664976, petri.äikiä@invalidiliitto.fi

Invalidiliitto ry, Viestintäpäällikkö Sinikka Rantala, p. 040 7152235, sinikka.rantala@invalidiliitto.fi

[Elämä edessä -video](http://www.youtube.com/watch?v=ZR2-jsc8NxU&list=UUi_JOPIFPw7pn3lrsuFyP6w&index=1) (YouTube)